Diari Oficial de la Generalitat Valenciana


Sumari del DOGV 9733, del 27-11-2023 (2023/11648)

RESOLUCIÓ de 6 de novembre de 2023, del president de l'Institut Valencià de Cultura, per la qual es regula i es concedeix una subvenció directa a la Federació d'Orquestres i Rondalles de Pols i Pua de la Comunitat Valenciana per a finançar activitats de funcionament de l'entitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9733

Data del DOGV
:   27-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11456


Data del document
:   06-11-2023

Organisme emissor
:   Institut Valencià de Cultura

Tipus de document
:   Resolució

Descriptors 

:   * Institut Valencià de Cultura

RESOLUCIÓ de 6 de novembre de 2023, del president de l'Institut Valencià de Cultura, per la qual es regula i es concedeix una subvenció directa a la Federació d'Orquestres i Rondalles de Pols i Pua de la Comunitat Valenciana per a finançar activitats de funcionament de l'entitat. [2023/11205]  
L'article 22 de la Llei 38/2003, de 17 de novembre, general de subvencions, estableix, en l'apartat 2.a), la possibilitat de concedir de forma directa les subvencions previstes nominativament en els pressupostos generals de l'Estat, de les comunitats autònomes i de les entitats locals, en els termes inclosos en els convenis i en la normativa reguladora d'aquests subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que podran concedir-se de manera directa, mitjançant resolució, les subvencions previstes nominativament en la Llei de pressupostos de la Generalitat, i s'entenen com a tals les que tinguen un objecte, una dotació pressupostària i un destinatari que figuren inequívocament en els annexos.  
El pressupost de la Generalitat per a 2023, aprovat per la Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31.12.2022), inclou en el capítol IV del programa pressupostari de l'Institut Valencià de Cultura la línia de subvenció S8605000, de regulació nominativa, la beneficiària de la qual és la Federació d'Orquestres i Rondalles de Pols i Pua de la Comunitat Valenciana, amb una dotació de 20.000 euros, amb la finalitat de col·laborar en activitats de funcionament de l'entitat el 2023. Es tracta, per tant, d'una subvenció de caràcter nominatiu prevista en la Llei 9/2022, de 30 de desembre, de pressupostos de la Generalitat per a l'exercici 2023.  
L'Institut Valencià de Cultura (IVC), segons l'article 2.2 del seu Reglament d'organització i funcionament, aprovat pel Decret 5/2013, de 4 de gener, del Consell, atribueix a aquesta entitat de dret públic el foment i l'impuls de la creació artística en les arts escèniques, el circ, la música, l'audiovisual i les arts contemporànies, com també la promoció i difusió d'aquesta creació artística i, en conseqüència, la convocatòria i gestió de subvencions, ajudes i incentius de les diverses matèries culturals integrades en l'IVC.  
El Pla estratègic de subvencions de la Conselleria d'Educació, Cultura i Esport, aprovat per la Resolució de 23 de març de 2020 (DOGV 8783, 07.04.2020), del conseller d'Educació, Cultura i Esport, preveu en l'annex únic, dins de l'objectiu 4 de l'Institut Valencià de Cultura (IVC), el foment de la producció i difusió de les diverses manifestacions artístiques competència de l'IVC, la línia de subvenció S8605000, denominada «Ajuda a la Federació d'Orquestres i Rondalles de Pols i Pua», amb la finalitat de col·laborar en activitats de funcionament de la Federació d'Orquestres i Rondalles de Pols i Pua.  
La Federació d'Orquestres i Rondalles de Pols i Pua de la Comunitat Valenciana (FORPPCV) és una entitat sense ànim de lucre que té com a finalitat la difusió i el coneixement de la música de pols i pua, com també la coordinació, l'assessorament i el suport a les entitats federades.  
S'ha aplicat en aquest procés el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques. La subvenció que es concedeix en aquesta resolució no necessita notificar-se a la Unió Europea perquè no compleix els requisits de l'article 107 del Tractat de funcionament de la Unió Europea; en concret, perquè no comporta cap avantatge econòmic, ja que l'entitat a què va dirigida la subvenció no exerceix activitat econòmica en què puga oferir béns o serveis en el mercat i, per tant, no hi ha possibilitat de falsejament de la competència que afecte els intercanvis comercials entre estats membres. Ni tampoc pot considerar-se una ajuda d'estat perquè es tracta d'una mesura general en què els destinataris últims són tant els mateixos agents culturals com les altres persones interessades en el sector cultural.  
  
La legitimació i representació del president de l'Institut Valencià de Cultura per a dictar aquesta resolució deriva del Decret 11/2023, de 19 de juliol, del president de la Generalitat, pel qual nomena les persones titulars de les vicepresidències i de les conselleries, i de conformitat amb el que s'estableix en l'article 4.2, lletres a) i j) del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, del Consell; tenint en compte que la disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern, estableix que «l'entitat de dret públic CulturArts Generalitat passa a denominar-se Institut Valencià de Cultura».  
Així mateix, l'article 160.4, lletra d) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, assenyala que les persones que presidisquen els organismes públics i les entitats de dret públic seran les competents per a la concessió de les subvencions nominatives. Per tot el que s'ha exposat, havent seguit els tràmits que s'indiquen en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 9/2022, de 30 de desembre, de pressupostos de la Generalitat per al 2023, resolc:  
  
Primer. Atorgament i objecte  
Atorgar la concessió directa d'una subvenció destinada a la Federació d'Orquestres i Rondalles de Pols i Pua de la Comunitat Valenciana (FORPPCV), per un import de 20.000 euros, per a col·laborar en les activitats de funcionament de l'entitat.  
  
Segon. Raons d'interés públic que concorren en aquesta concessió  
La possibilitat de concedir una subvenció de caràcter nominatiu a la FORPPCV està prevista en l'article 22.2.a) de la Llei 38/2003, de 17 de novembre, general de subvencions, i en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i així figura de manera expressa en el pressupost de la Generalitat per a 2023, en la línia de subvenció S8605000, denominada «Ajuda a la Federació d'Orquestres i Rondalles de Pols i Pua», amb la finalitat de col·laborar en el funcionament de l'entitat el 2023, amb una dotació de 20.000 euros.  
La subvenció que es regula en aquesta resolució té caràcter singular, derivat del caràcter excepcional i únic de l'entitat sol·licitant i atesa l'activitat que motiva el procediment en qüestió, derivat del projecte presentat per la FORPPCV i la finalitat de la Generalitat, a través de l'Institut Valencià de Cultura, de col·laborar en l'impuls de les formacions de pols i pua, segons les determinacions expressament previstes en la Llei 9/2022, de 30 de desembre, de pressupostos de la Generalitat per a l'exercici 2023.  
  
S'ha optat per atorgar l'ajuda mitjançant resolució i no per conveni, d'acord amb l'article 168.1.A de la Llei 1/2015, de 6 de febrer, de la Generalitat, perquè no hi ha cap tipus de contraprestació, llevat de la mera aportació econòmica que se'n derive cap a la Generalitat, i perquè es tracta d'un fet singular en el temps i en els efectes.  
  
Tercer. Entitat beneficiària  
L'entitat beneficiària de la subvenció és la Federació d'Orquestres i Rondalles de Pols i Pua de la Comunitat Valenciana (FORPPCV), amb CIF Z66547010.  
  
Quart. Activitat subvencionada  
L'import de l'ajuda anirà destinat a finançar les despeses corrents derivades de les activitats aprovades per la Junta Permanent de la FORPPCV i les despeses de funcionament necessàries i específiques per a dur-les a terme durant l'exercici 2023, segons el que estableix el seu pla d'actuació que ha sigut depositat a l'IVC. Les activitats referides constitueixen l'expressió de les mesures de foment musical a les quals l'IVC vol donar suport sense cap mena de contraprestació directa.  
  
  
Cinqué. Despeses subvencionables  
1. Seran subvencionables totes les despeses de naturalesa corrent que estiguen lligades de manera indubtable a la intervenció i a l'execució de les activitats pressupostades i autoritzades, i que siguen estrictament necessàries per a la realització de les activitats, sempre que complisquen les normes sobre justificació i control establides i que es destinen al finançament de la consecució dels objectius concretats en l'actuació.  
Es considerarà despesa realitzada la que haja sigut efectivament pagada abans de la finalització del període de justificació establit en aquesta resolució.  
No s'acceptaran en cap cas les despeses següents com a justificades a l'efecte de l'ajuda concedida, llevat que es prove de manera fefaent que tenen relació directa i necessària amb les activitats subvencionades:  
  
- L'adquisició de material susceptible d'inventariar.  
- Els serveis de càtering, restauració i àpats promocionals. Excepcionalment, es podrien acceptar despeses de restauració si estan vinculades directament amb una activitat concreta i prevista en la planificació.  
  
- Les despeses accessòries als desplaçaments (pàrquings, peatges d'autopistes).  
- L'edició de publicacions alienes als continguts de l'activitat.  
  
- Les despeses relacionades amb actes de presentació pública d'activitats o de qualsevol altre tipus d'activitat promocional.  
- L'Impost sobre el Valor Afegit (IVA) per a les entitats que tenen dret a deducció.  
- Les despeses financeres, els recàrrecs i les sancions administratives o penals, excepte les derivades de la constitució de garanties bancàries per a accedir a pagaments anticipats de l'ajuda concedida.  
- Els regals a persones que no estiguen previstos com a premi oficial de reconeixement en les activitats de l'entitat beneficiària.  
- Despeses meritades o pagades fora del termini de vigència de l'ajuda concedida.  
Entre les despeses subvencionables, es poden incloure les següents:  
a) Despeses directes: seran subvencionables les despeses que siguen necessàries per a la realització de l'activitat subvencionada, sempre que estiguen relacionades amb l'activitat i siguen indispensables per a l'adequada preparació o execució de l'activitat.  
b) Despeses indirectes: seran subvencionables les despeses de funcionament corresponents a l'activitat general de l'entitat beneficiària que hagen sigut necessàries per a la consecució de l'objecte de la subvenció (llum, telèfon, internet i anàlegs), sempre que aquests costos corresponguen al període en què efectivament es realitza l'activitat. Únicament es podrà imputar a aquest concepte de despesa un màxim del 20 % de la subvenció concedida.  
c) Despeses de personal intern: seran subvencionables els costos (salari i seguretat social) de personal intern de l'entitat beneficiària necessaris per a la realització de l'activitat subvencionada.  
S'inclouran en la partida de despeses de personal les derivades de la contractació de personal, totalment o parcialment, per a la seua intervenció en l'activitat subvencionable, sempre que hi haja relació laboral, fixa o temporal, entre l'entitat beneficiària i la persona treballadora.  
En el document de justificació de l'activitat subvencionable, l'entitat sol·licitant indicarà el percentatge de la jornada laboral que el personal dedique al projecte.  
No s'hi inclouran les despeses originades per les persones integrants de les juntes directives o dels consells de direcció de les entitats beneficiàries ni de les contraparts.  
2. D'acord amb el que disposa l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables haurà d'estar d'acord amb el valor de mercat. Si és el cas, l'òrgan gestor podrà fer la comprovació del valor del mercat amb els mitjans que s'indiquen en l'article 170 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. Les activitats que se subvencionen podran executar-se a partir de l'1 de desembre del 2022 i fins a la data de finalització del termini per a la presentació de la justificació.  
  
Sisé. Quantia  
L'import de la subvenció s'estableix en un màxim de 20.000 euros i es valorarà positivament que hi haja fonts privades alternatives de finançament.  
Aquest import s'abonarà amb càrrec a la línia de subvenció S8605000, de la secció IV, de l'entitat, consignada al pressupost de la Generalitat per a l'exercici 2023.  
  
Seté. Vigència  
La resolució de concessió produirà efectes des de la data de la publicació en el DOGV i mantindrà l'eficàcia fins al 30 de novembre del 2023. No obstant això, les despeses subvencionables es poden haver fet des de l'1 de desembre del 2022.  
Aquesta resolució de concessió no es pot prorrogar, de conformitat amb el que estableix l'article 168.1.A de la Llei 1/2015, segons el qual les subvencions nominatives no poden tindre caràcter pluriennal, excepte les subvencions de capital en què el beneficiari siga una altra administració pública territorial.  
  
Huité. Procediment  
1. L'entitat beneficiària haurà de manifestar, en el termini de quinze dies hàbils a partir de la publicació d'aquesta resolució en el Diari Oficial de la Generalitat Valenciana, la conformitat amb la concessió de la subvenció i amb aquests bases reguladores, d'acord amb el model que s'inclou com a annex I d'aquesta resolució. Si no en manifesta l'acceptació en el termini establit, es considerarà que renuncia a la subvenció concedida.  
2. El model de conformitat, degudament omplit i signat, haurà de presentar-se telemàticament en el registre electrònic de l'Institut Valencià de Cultura en l'enllaç  
 https://sede.ivc.gva.es/sta/carpetapublic/doevent'app\_code=sta&page\_code=catalogo&lang=ca  
o en qualsevol dels llocs que s'indiquen en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3. En el cas que el compte bancari de l'entitat no estiga donat d'alta en la Generalitat o que les dades s'hagen de modificar, l'entitat haurà de donar d'alta les dades a través del sistema PROPER, en compliment de l'Ordre 2/2022, de la Conselleria d'Hisenda i Model Econòmic, per la qual es regulen les actuacions i els tràmits d'alta, de modificació i de baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i en compliment també de la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L'enllaç al sistema PROPER és el següent:  
https://www.gva.es/va/inicio/procedimientos'id\_proc=22484.  
4. D'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat no s'ompli de manera completa, si els requisits no es compleixen o no s'aporten els documents que s'indiquen en aquesta base, es requerirà a la persona interessada que, en el termini de deu dies hàbils, esmene la falta o aporte els documents preceptius, amb la indicació que, si no ho fa, es considerarà que desisteix de la sol·licitud, després de resolució prèvia d'arxivament d'expedient que s'ha de dictar en els termes que indica l'article 21 de la norma esmentada, i la concessió de la subvenció quedarà sense efecte i perdrà, per tant, el dret a percebre l'ajuda.  
  
Nové. Òrgan gestor  
La tramitació i la gestió de la subvenció corresponen al Servei d'Ajudes de l'Institut Valencià de Cultura i al director de l'entitat.  
  
Desé. Obligacions de l'entitat beneficiària  
1. L'entitat beneficiària d'aquesta subvenció quedarà obligada a:  
a) Dur a terme el programa d'activitats derivat del pressupost aprovat per la Junta Directiva que constitueixen l'expressió de les mesures de foment musical i del funcionament de la FORPPCV, i que s'ajusten als objectius als quals l'IVC vol donar suport. En aquest sentit, l'entitat subvencionada ha presentat per registre electrònic amb caràcter previ a la signatura d'aquesta resolució el programa d'activitats que finança l'ajuda rebuda i, també, el pressupost total de l'activitat inclosa en l'àmbit de la subvenció directa concedida.  
b) Incorporar la marca o el logotip de l'Institut Valencià de Cultura, que ha d'aparéixer en les activitats de la FORPPCV acompanyat expressament de la frase: «Amb la col·laboració de l'Institut Valencià de Cultura», d'acord amb les normes d'identitat corporativa d'aquesta institució.  
c) Informar sobre el compliment de les obligacions de publicitat activa que figuren en l'article 4 de la Llei 1/2022, de 13 d'abril, de transparència i bon govern de la Comunitat Valenciana, a través de la publicació en la seua pàgina web de la subvenció concedida i del text íntegre d'aquesta resolució, com a entitat privada que percep subvencions de l'Administració autonòmica per un import superior a 50.000 euros, o quan les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros, a través de la publicació en la seua pàgina web de l'import de la subvenció, de l'entitat pública concedent i del programa d'activitats subvencionat.  
En aquest sentit, l'entitat queda sotmesa a l'article 18 de la Llei 38/2003, general de subvencions, en la qual s'estableix el marc general de publicitat en matèria de subvencions perquè té caràcter de legislació bàsica de l'Estat, de conformitat amb la disposició final primera de la Llei general de subvencions, a l'empara de l'article 149.1.13a, 14a i 18a de la Constitució.  
En aquest sentit, tot el material gràfic i audiovisual publicitari que es faça (cartells, fullets, pancartes, DVD, CD i la resta de documentació i material emprat) indicarà que l'activitat subvencionada es realitza en col·laboració amb l'Institut Valencià de Cultura i la Generalitat Valenciana, i les inclusions o mencions que es facen a les pàgines web oficials per a donar repercussió a les activitats incorporaran, si és el cas, els logotips que la Generalitat Valenciana i l'Institut Valencià de Cultura faciliten.  
d) Comunicar a l'IVC l'obtenció, si és el cas, de subvencions o ajudes per a la mateixa finalitat, procedents de qualsevol administració o ens públic o privat.  
e) Els contractes que formalitze l'entitat beneficiària de la subvenció amb el mateix proveïdor per a la realització d'actuacions subvencionades i que tinguen un import igual o superior a 15.000 € (IVA exclòs) requeriran per a l'acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que tinga, no hi haja en el mercat més que una empresa prestadora o subministradora, o la despesa s'haja fet abans de la publicació d'aquesta resolució.  
  
Tot això, d'acord amb el que preveu l'article 31.3 de la Llei 38/2003, de 17 de novembre, general de subvencions, en relació amb l'article 118.1 de la Llei 9/2017, de 8 de novembre, de contractes del sector públic.  
f) Així mateix, amb anterioritat a la publicació de la present resolució, la FORPPCV ha acreditat documentalment:  
- Una declaració responsable de no incórrer en les prohibicions per a obtindre la condició de beneficiària que preveuen els apartats 2 i 3 de l'article 13 de la Llei 38/2003, de 17 de novembre, general de subvencions.  
- Una declaració responsable d'altres ajudes, subvencions, ingressos o recursos rebuts per a la mateixa finalitat, provinents de qualssevol administracions o ens públics o privats, nacionals, de la Unió Europea o d'organismes internacionals, sense que, en cap cas, la suma de totes aquestes puga superar el cost de l'activitat subvencionada.  
- Les altres obligacions que es preveuen com a bàsiques en l'esmentada Llei 38/2003 i en el seu reglament de desplegament i, especialment, les que conté l'article 14.  
g) Autoritzar l'IVC en la sol·licitud la consulta d'estar al corrent de les obligacions tributàries davant de la Hisenda estatal, l'autonòmica i amb la Seguretat Social, i advertir que, si denega expressament el consentiment, haurà d'aportar aleshores la certificació necessària.  
h) Justificar el compliment dels requisits i les condicions, com també la realització de l'activitat i el compliment de la finalitat que determinen la concessió de la subvenció.  
i) Sotmetre's a les actuacions de comprovació que faça l'òrgan que concedeix la subvenció i, també, a qualsevol altra actuació de comprovació i control financer que puguen dur a terme els òrgans de control competents i aportar tota la informació que li requerisquen en l'exercici de les actuacions anteriors.  
j) Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.  
k) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, com també de tots els estats comptables i registres específics que siguen exigibles, amb la finalitat de garantir l'exercici adequat de les facultats de comprovació i control.  
l) Presentar tota la documentació relacionada amb la subvenció directa rebuda, també la justificació, a través del registre electrònic de l'IVC:  
https://sede.ivc.gva.es/sta/CarpetaPublic/?APP\_CODE=STA&PAGE\_CODE=CATALOGO&lang=CA.  
m) Pel que fa a la subcontractació, de conformitat amb el que preveu l'article 29 de la Llei 38/2003, de 17 de novembre, general de subvencions, la persona beneficiària podrà subcontractar amb tercers l'activitat subvencionada sempre que l'import subcontractat no excedisca el 50 % de l'import de la subvenció, i en queden excloses les subcontractacions que no aporten valor afegit al desenvolupament de l'activitat, perquè es considera que obeeixen a serveis que es presten amb preus per damunt dels habituals de mercat. A més, hauran de tindre's en compte les limitacions que estableix l'apartat 7 d'aquest article, referides a la subcontractació amb determinades persones o entitats vinculades a la persona beneficiària.  
Els justificants que no complisquen aquests paràmetres quedaran exclosos del compte justificatiu i, si és el cas, comportaran la minoració de l'ajuda.  
A més, de conformitat amb el que indica el punt 7, lletra d), de l'article 29, el beneficiari no podrà en cap cas concertar l'execució total o parcial de les activitats subvencionades amb persones o entitats vinculades amb el beneficiari, llevat que concórreguen les circumstàncies següents:  
1a. Que s'obtinga l'autorització expressa prèvia de l'òrgan concedent.  
2a. Que l'import subvencionable no excedisca el cost incorregut per l'entitat vinculada.  
L'acreditació del cost es realitzarà en la justificació en els mateixos termes establits per a l'acreditació de les despeses del beneficiari.  
  
2. L'incompliment de les obligacions anteriors produirà la pèrdua del dret al cobrament total o parcial de la subvenció atorgada i tindrà com a conseqüència la minoració de la subvenció o, si és el cas, el reintegrament de les quantitats percebudes, de conformitat amb el que disposa el resolc catorzé d'aquesta resolució.  
Tot això, sense perjudici, si és el cas, de l'exigència de les responsabilitats corresponents d'acord amb la legislació vigent.  
  
Onzé. Règim, termini de justificació i control de les subvencions  
  
1. La justificació es realitzarà mitjançant un compte justificatiu simplificat que s'ha de presentar a l'IVC en qualsevol data posterior a la firma d'aquesta resolució i fins al dia 30 de novembre del 2023. Les despeses que no tinguen relació directa, necessària i inequívoca amb les activitats subvencionades no es tindran en compte a l'efecte de la justificació.  
Les factures o els documents equivalents hauran de portar estampillada la frase «Factura presentada a l'Institut Valencià de Cultura per a l'expedient de subvenció (número d'expedient) en el qual s'ha imputat la quantia de (quantia imputada)».  
El compte justificatiu haurà d'incloure:  
a) Una memòria d'actuació justificativa, relativa al nivell d'execució i satisfacció de les activitats desenvolupades per la FORPPCV a les quals es refereix aquesta resolució, a la qual caldrà adjuntar la justificació gràfica o documental d'aquestes activitats en suport digital (fullets, programes de mà, webs, cartells, publicacions en revistes, xarxes socials).  
b) Aportació d'un informe d'auditoria sotmés a la Llei 22/2015, de 20 de juliol, d'auditoria de comptes, en els termes de l'article 74 del Reglament de la Llei general de subvencions, aprovat mitjançant el Reial decret 887/2006, de 21 de juliol, elaborat per un auditor inscrit com a exercent al Registre Oficial d'Auditors de Comptes dependent de l'Institut de Comptabilitat i Auditoria de Comptes. La despesa d'auditoria tindrà la condició de despesa subvencionable amb el límit màxim del 5 % de l'import de l'ajuda prevista en aquesta resolució. Aquest informe haurà d'anar acompanyat obligatòriament del model de relació de justificants disponible en la pàgina web http://ivc.gva.es/.  
c) Una memòria econòmica abreujada que contindrà un estat representatiu de les despeses que hi ha hagut en la realització de les activitats subvencionades, degudament agrupades i, si és el cas, les quantitats inicialment pressupostades i les desviacions esdevingudes. Aquesta memòria haurà d'anar acompanyada obligatòriament del model de fitxa pressupostària disponible en la pàgina web http://ivc.gva.es/.  
2. Així mateix, l'entitat beneficiària haurà d'acreditar, per mitjà d'un certificat expedit per l'òrgan competent, davant de l'òrgan gestor de la subvenció regulada en aquesta resolució, els punts següents:  
a) Que els fons s'han destinat a fer l'activitat per a la qual es van concedir.  
b) Que la documentació original acreditativa de la despesa realitzada i efectivament pagada es troba a les seues dependències, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.  
  
Dotzé. Forma de pagament de la subvenció  
1. El pagament de la subvenció s'efectuarà, amb caràcter general, mitjançant una transferència bancària al compte que s'indique del qual siga titular l'entitat beneficiària, i ha de disposar de la justificació prèvia documental de l'ús que se n'ha fet. A més, el Servei d'Ajudes de l'IVC expedirà un certificat en què conste que s'ha assolit l'objecte de la concessió de la subvenció. L'import de les despeses justificades serà, com a mínim, igual a l'import de la quantitat màxima concedida, i la quantitat que abonarà l'IVC serà com a màxim l'import de les despeses correctament justificades.  
2. No obstant el que disposa l'apartat anterior i a petició de l'entitat beneficiària, d'acord amb l'article 171.3.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es podrà anticipar fins a un 30 % de l'import total de la subvenció, de manera immediata des de l'endemà de la publicació en el DOGV d'aquesta resolució. A aquest efecte, l'entitat beneficiària podrà presentar la sol·licitud de pagament anticipat a partir de l'endemà de l'acceptació d'aquesta subvenció. El pagament anticipat es farà efectiu sempre que l'IVC dispose de fons.  
  
Les quantitats lliurades anticipadament i no justificades hauran de ser reintegrades per mitjà d'un xec nominatiu conformat o bancari, a nom de l'Institut Valencià de Cultura, amb l'abonament dels corresponents interessos de demora, d'acord amb el que es preveu en els articles 16 i 62.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
3. Podran fer-se, a més, abonaments a compte, que comportaran la realització de pagaments fraccionats que respondran al ritme d'execució de les activitats programades, i s'abonaran per una quantia equivalent a la justificació presentada, i sempre que la naturalesa i les característiques de les actuacions permeten aquest fraccionament a l'efecte de pagament. Tot això, de conformitat amb el que estableix l'article 171, epígrafs 2 i 4, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'article 34.4 de la Llei 38/2003, de 17 de novembre, general de subvencions.  
Si es dona el cas que s'ha rebut un pagament anticipat abans de sol·licitar un abonament a compte, els dos procediments són compatibles sempre que s'haja justificat la quantitat del pagament que s'haja anticipat.  
4. El pagament de la subvenció no es podrà fer mentre el beneficiari no estiga al corrent en el compliment de les obligacions tributàries i amb la Hisenda estatal, autonòmica i amb la Seguretat Social. I, per a comprovar-ho, l'entitat beneficiària autoritzarà l'IVC perquè obtinga els certificats pertinents per via telemàtica.  
  
Tretzé. Compatibilitat de les ajudes  
L'ajuda concedida serà compatible amb altres subvencions, ajudes, ingressos o recursos procedents de qualsevol administració o ens públic o privat nacional, de la Unió Europea o d'organismes internacionals, i concedits per a la mateixa finalitat prevista en aquesta resolució. Aquesta compatibilitat estarà condicionada al fet que l'import de les ajudes, aïlladament o en concurrència amb d'altres, no supere el cost de l'activitat subvencionada; tot això, de conformitat amb l'article 65.3.c) del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A, apartat c) de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
  
Catorzé. Minoració, anul·lació i reintegrament de les subvencions  
1. La subvenció es reduirà proporcionalment en cas que la justificació de les despeses realitzades no arribe a la quantia atorgada i també quan, havent-se subvencionat una part del cost total de l'activitat, no es justifique l'import total de la despesa que comporta el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas, es garantirà el dret de l'interessat al tràmit d'audiència.  
3. En els casos que s'indiquen en l'article 37 de la Llei general de subvencions, els beneficiaris hauran de reintegrar tota o una part de la quantitat percebuda més els interessos de demora corresponents. En aquests casos, es procedirà a incoar l'expedient corresponent que, amb audiència prèvia a l'interessat, serà resolt per la persona titular de l'òrgan gestor de la subvenció.  
4. El falsejament o l'ocultació de dades i documents, com que afecten substancialment la concessió i el lliurament de fons públics, donaran lloc a l'exigència de responsabilitats tant en l'ordre administratiu com en el jurisdiccional competent.  
5. L'Institut Valencià de Cultura es reserva el dret de fer les inspeccions tècniques i administratives que considere necessàries a fi de confirmar l'execució correcta de l'actuació subvencionada.  
  
Quinzé. Mètode general de control  
L'Institut Valencià de Cultura exercirà el control administratiu a través de la revisió del compte justificatiu presentat a fi de confirmar l'execució correcta de l'actuació subvencionada.  
  
En compliment de l'article 169.3 de l'LHIS, es comprovarà formalment el 10 % de la quantia de l'ajuda a través de la revisió de les factures aportades i dels corresponents justificants de pagament. A més, el control material es durà a terme amb el seguiment i la inspecció de dues activitats, almenys, de les programades, a les quals es faran visites presencials i es documentarà i es comprovarà la realització de les activitats mitjançant fotografies, vídeos o altres mitjans de prova en format electrònic que garantisquen l'adequada realització de l'activitat subvencionada. Tot això, d'acord amb el que estableixen els articles 165.1.j) i 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Setzé. Règim jurídic aplicable  
Aquesta subvenció es regirà, a més de pel que disposa aquesta resolució, per la Llei 38/2003, de 17 de novembre, general de subvencions, i pel reglament de la llei esmentada, aprovat pel Reial decret 887/2006, de 21 de juliol, excepte en allò que afecte els principis de publicitat i concurrència, i també es regirà pel que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les altres normes de dret administratiu que hi siguen aplicables.  
  
Desseté. Efectes  
Aquesta resolució produirà efectes a partir de l'endemà de publicar-se en el DOGV.  
Les persones interessades podran interposar contra aquesta resolució, que posa fi a la via administrativa, de conformitat amb el que estableix l'article 114.c) de la Llei 39/2015, d'1 d'octubre, del procediment administratiu comú de les administracions públiques, els recursos següents:  
a) Potestativament, un recurs de reposició davant de la Presidència de l'Institut Valencià de Cultura, en el termini d'un mes comptador des de l'endemà de publicar-se aquesta resolució en el DOGV, de conformitat amb el que estableixen els articles 112, 123 i 124 de la Llei 39/2015 d'1 d'octubre, del procediment administratiu comú de les administracions públiques. Cal tindre en compte que no es pot simultaniejar el recurs contenciós administratiu i el potestatiu de reposició.  
b) Directament, un recurs contenciós administratiu davant dels jutjats contenciosos administratius en el termini de dos mesos comptadors des de l'endemà de publicar aquesta resolució en el DOGV, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que els interessats puguen exercir qualsevol altra acció que consideren oportuna.  
  
València, 6 de novembre de 2023.- El president de l'Institut Valencià de Cultura: Vicente José Barrera Simó.  
  
  
  
ANNEX I  
Model de conformitat de la subvenció de concessió directa  
  
(Cal adjuntar a la sol·licitud els documents que s'indiquen en l'apartat 6 de la resolució).  
  
1. IDENTIFICACIÓ DE LA SUBVENCIÓ  
- Anualitat:  
- Òrgan gestor:  
- Import:  
- Títol:  
  
2. ENTITAT BENEFICIÀRIA  
- Nom o raó social (\*):  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
  
(\*) El nom ha de coincidir amb el que figura en aquesta resolució.  
  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
  
Dades domiciliàries per a les notificacions:  
- Adreça:  
- Localitat:  
- Província:  
- Codi postal:  
  
Dades de la persona de contacte en cas que siga diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
  
3. DECLARACIÓ RESPONSABLE  
a) D'acord amb el que disposa l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, autoritze que l'Administració obtinga directament l'acreditació del compliment de les meues obligacions tributàries i amb la Seguretat Social, com també per a la comprovació directa de les dades d'identitat (DNI) i, si és el cas, de residència.  
  
Sí No   
  
En cas que no subscriga l'autorització anterior, l'interessat estarà obligat a presentar els documents corresponents juntament amb aquesta conformitat.  
b) Declare que, en vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix aquesta resolució.  
c) Declare que l'entitat que represente no incorre en cap de les prohibicions que s'indiquen en l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, i destaque especialment que no és deutora per reintegrament de subvencions.  
d) Declare que totes les dades que figuren en aquest document són certes i em compromet en nom de l'entitat a destinar l'import de la subvenció que es regula i es concedeix en aquesta resolució a l'objecte previst.  
e) Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.  
f) Declare que conec l'obligació de comunicar, en els termes indicats en aquesta resolució, a les persones de qui aporte dades personals al llarg del procediment, especialment en la fase de justificació de la subvenció, que les seues dades es facilitaran a la Conselleria d'Educació, Cultura i Esport, com a responsable del tractament, amb la finalitat de gestionar la subvenció concedida.  
  
4. DADES DEL PROJECTE, PROGRAMA O PLA PER AL QUAL ES CONCEDEIX LA SUBVENCIÓ  
- Descripció del projecte:  
- Data d'inici:  
- Data de finalització:  
- Resultats previstos:  
  
5. INFORMACIÓ I CONSENTIMENT  
INFORMACIÓ SOBRE LA LLEI ORGÀNICA DE PROTECCIÓ DE DADES: als efectes que s'indiquen en l'article 11 de la Llei orgànica 3/2018, de 5 de desembre, de protecció de dades personals i garantia dels drets digitals, us informem que les dades consignades en aquest document s'incorporaran a un fitxer del qual és titular la Presidència de la Generalitat. Les vostres dades s'empraran només per a la gestió d'ajudes i subvencions i no se cediran ni s'empraran per a un altre fi diferent. Podeu exercir sobre les dades esmentades els drets d'accés, rectificació, cancel·lació i oposició en els termes que preveu la Llei orgànica 3/2018, de 5 de desembre, davant de la Presidència de la Generalitat.  
  
  
Sí No   
  
Data i signatura de la persona representant de l'entitat.  
  
L'Institut Valencià de Cultura és responsable del tractament de les dades personals que s'inclouen en aquest document i, si és el cas, en els documents adjunts, i les tractarà per a gestionar l'acceptació de la subvenció concedida.  
Les persones interessades poden exercir sobre les seues dades els drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat, segons s'indica en la pàgina següent:  
http://www.gva.es/va/proc19970>.  
Per a més informació, consulteu el registre d'activitat de tractament corresponent que hi ha accessible al web de l'IVC.  
  
  
  
ANNEX II  
Memòria d'activitats  
  
Preàmbul:  
El pla d'actuació de la Federació d'Orquestres i Rondalles de Pols i Pua de la Comunitat Valenciana per a l'any 2023 consisteix en activitats dirigides a la conservació, la difusió, l'ensenyament i l'estudi de tot el que està relacionat amb la música de corda polsada.  
Les àrees de treball estan definides amb la creació de comités de treball conformats per associats i membres de la junta directiva. Entre les activitats previstes, hi ha les dirigides a impulsar la participació de les seues associacions en diferents actes culturals, així com l'organització de concerts i festivals de les seues formacions musicals, amb la finalitat de contribuir a la divulgació de la música de corda pinçada, d'enorme arrelament a la nostra Comunitat. A això, hem d'unir les activitats de conservació de patrimoni i formació musical que desenvolupa la Federació i que es concreten en les actuacions següents.  
  
1) Patrimoni  
Segons notificació rebuda, núm. exp.: KYV 1552/00503-V  
- Aquesta activitat es considera inclosa entre les manifestacions musicals a què es refereix l'article 1 de la Llei 4/1998, d'11 de juny, del patrimoni cultural valencià, que «formen part d'aquest patrimoni com a béns immaterials les expressions de les tradicions del poble valencià en les seues manifestacions musicals».  
- Es tracta d'agrupacions d'arrelament popular valencià. Hi ha tradició musical en aquests agrupacions.  
- Es decideix que compleix amb els criteris per a ser bé d'interés cultural immaterial.  
- Els membres de la comissió consideren que ha de remarcar-se el fet que s'incloguen en aquest bé d'interés cultural les agrupacions musicals encara que no estiguen federades.  
Ens comuniquen que l'informe és favorable de la Comissió del Servei de Patrimoni Cultural i s'inicia la incoació de la protecció patrimonial de l'expedient de les activitats de les agrupacions de pols i pua de la Comunitat Valenciana.  
Està prevista la publicació oficial en el DOGV en els mesos de febrer o març, la qual cosa tècnicament donarà oficialitat i es pot ja considerar bé d'interés cultural, segons les consultes realitzades amb el Departament Tècnic de Patrimoni de la Generalitat Valenciana.  
Les activitats que es volen dur a terme:  
• Desenvolupament d'un manual de marca i aplicació del logotip «bé d'interés cultural», per a acompanyar en les publicitats de qualsevol orquestra o rondalla de la Comunitat Valenciana (estiguen federades o no ho estiguen).  
• Campanya informativa en xarxes socials - web.  
• Més que corda - edició especial - Bé d'interés cultural. 01.07.2023 - Acte d'inauguració platja de Finestrat - Concert.  
Per part de la Federació es continuarà recaptant i arxivant informació d'interés per a aquest fi, així com ampliant l'arxiu musical disponible en web.  
Per restriccions pressupostàries, no es pot abordar l'edició digital d'un llibre, amb el material que s'ha utilitzat per a ser declarats bé d'interés cultural, activitat que queda agendada per a un futur.  
  
2) Formació  
Es continua treballant per a unificar un pla formatiu per a totes les orquestres i rondalles.  
Facilitar la documentació completa (projecte educatiu de centre i programació general anual tipus) per a la transformació de les escoles musicals en escoles no reglades.  
Fomentar activitats com concerts i audicions de les seues escoles musicals.  
Es consoliden els concerts i audicions «Trobada d'escoles», enguany amb participació a les províncies d'Alacant i de València. La idea és fomentar-les i incentivar els alumnes d'escoles musicals.  
  
  
Dia Mes Lloc Acte Grups  
6 Maig Chiva Trobada escoles (02) Chiva - (15) Alfafar  
 Juny Cullera Trobada escoles (14) Cullera - (04) Alboraia  
 Juny Alacant Trobada escoles (57) Cabo Huertas - (46) La Vila Joiosa  
  
  
3) Activitats musicals  
La programació la componen cicles ja consolidats com el nostre festival, així com la programació Més que corda, iniciada en 2021, i la Trobada d'escoles en 2022.  
S'ha arribat a un acord amb la Diputació de València perquè incloguen un cicle de quatre concerts Més que corda dins de la seua programació Llavors de la terra. En la publicitat que s'encarrega de dissenyar la mateixa Diputació inclouen el logotip de l'IVC. La coordinació d'aquest cicle es fa conjuntament per part de Diputació (C. C. Beneficència) i Federació.  
De manera extraordinària, el 13 i 14 de maig, se celebrarà a València una edició especial de Més que corda, que inclou la XIV assemblea general ordinària de la Federació Espanyola de Guitarra i Instruments de plectre, exposició de lutiers, conferència, concert amb la participació de l'Orquestra Federació de la Província d'Alacant i de l'Orquestra Corda Polsada de l'S. M. d'Alboraia. Per als visitants de tota la geografia espanyola, el diumenge s'oferirà una excursió per la ciutat de València.  
  
Per a facilitar la coordinació i realització de la resta d'activitats, es compta amb la participació de grups amfitrions que, conjuntament amb la Federació, coordinen l'acte i faciliten que aquests es puguen realitzar en tota la geografia de la Comunitat Valenciana, especialment en pobles, de manera que l'objectiu de descentralització d'actes s'aconsegueix de passada.  
En tots els casos, l'assignació dels grups participants es du a terme informant prèviament les formacions musicals o escoles musicals perquè indiquen el seu interés a participar i, posteriorment, es fa un sorteig tenint en compte participacions anteriors en actes de la Federació amb la finalitat de facilitar la participació de totes les nostres associacions musicals.  
El quadre resum de concerts, festivals i audicions programat queda configurat de la manera següent:  
  
25 Febrer Crevillent Més que corda (32) Crevillent + (49) So del Mareny  
5 Març Beneficència Llavors-més que corda (08) Micalet Llíria  
25 Març Segorbe Més que corda (17) Segorbe + (18) Com una Guitarra  
13 Maig Beneficència Més que corda assemblea FEGIP (00) FACP - (04) Alboraia  
4 Juny Beneficència Llavors - Més que corda (12) Benimaclet  
 Juny Alacant XXII festival (ADA Alacant)  
 Juny Alacant XXII festival   
1 Juliol Alacant Més que corda especial BIC Platja Finestrat  
24 Setembre Beneficència Llavors-més que corda (10) Colomer Marco  
 Octubre La Vila Joiosa Més que corda (46) La Vila Joiosa 3 Desembre Beneficència Llavors-més que corda (24) Canet  
  
  
Enguany el festival se celebrarà a Alacant i un dels concerts comptarà amb la col·laboració de l'ADA.  
Aquesta programació pot ser susceptible de modificació per motius de força major o adequació al pressupost general.  
4) Difusió i digitalització.  
El febrer de 2021 es crea la pàgina web www.polsipua.com, amb un gran efecte dinamitzador per a la Federació.  
Totes les accions de la resta d'àrees s'inclouen en el mateix web, actes, banc de partitures, pla de formació, zona exclusiva de documentació.  
A través de les nostres xarxes socials, es difonen totes les nostres activitats.  
Aquest apartat, que pot semblar una obvietat, és més que necessari i té una alta rellevància, atés que facilita que la nostra federació cada any cresca en nombre d'associats.  
5) Orquestra Comunitat Valenciana / premis composició.  
Comité agrupacions pròpies: es continuarà treballant per a articular una futura orquestra de la Comunitat Valenciana.  
Comité patrimoni: es proposarà per a 2024, i en col·laboració amb l'IVC, la manera d'articular un concurs de composició per a instruments de corda pinçada d'autors de la Comunitat Valenciana.